b'\n_START_ARTICLE_\nLietuvos studento pa\xc5\xbeym\xc4\x97jimas\n_START_PARAGRAPH_\nLietuvos studento pa\xc5\xbeym\xc4\x97jimas (LSP)\xc2\xa0\xe2\x80\x93 oficialus dokumentas (pa\xc5\xbeym\xc4\x97jimas), patvirtinantis Lietuvos studento (auk\xc5\xa1tosios mokyklos moksleivio) status\xc4\x85. Suteikia teis\xc4\x99 naudotis auk\xc5\xa1tosios mokyklos biblioteka, inventoriumi, naudojamas laikant egzaminus, studij\xc5\xb3 \xc5\xa1alies vie\xc5\xa1ojo transporto lengvatomis bei \xc4\xafvairiomis tik studentams skirtomis nuolaidomis\xc2\xa0\xe2\x80\x93 interneto ry\xc5\xa1iui, kopijavimo bei kitoms paslaugoms. Galioja studij\xc5\xb3 metu. Joms pasibaigus, privalomas gr\xc4\x85\xc5\xbeinti.\n_START_SECTION_\nIstorija\n_START_PARAGRAPH_\nNuo 1992 m. buvo siekiama \xc4\xafgyvendinti bendro Lietuvos studento pa\xc5\xbeym\xc4\x97jimo projekt\xc4\x85._NEWLINE_1998 metais po ilg\xc5\xb3 diskusij\xc5\xb3, deryb\xc5\xb3 su vald\xc5\xbeios institucijomis id\xc4\x97jai pritar\xc4\x97 Lietuvos universitet\xc5\xb3 rektori\xc5\xb3 konferencija, LR \xc5\xa1vietimo ir mokslo ministerija, LR susisiekimo ministerija bei kiti partneriai, ir 1998\xc2\xa0m. rugs\xc4\x97jo 1 d. pirmieji bendri studento status\xc4\x85 patvirtinantys dokumentai i\xc5\xa1platinti po \xc5\xa1alies auk\xc5\xa1t\xc4\x85sias mokyklas._NEWLINE_Nuo 1998 met\xc5\xb3, kasmet i\xc5\xa1 LR \xc5\xa1vietimo ir mokslo ministerijos gaunant i\xc5\xa1skirtin\xc4\x99 teis\xc4\x99, vykdomas LSP administravimas. Lietuvos student\xc5\xb3 s\xc4\x85junga (LSS) yra LSP pradininkai Lietuvoje\xc2\xa0\xe2\x80\x93 organizacija, suk\xc5\xabrusi ir \xc4\xafgyvendinusi \xc5\xa1\xc4\xaf projekt\xc4\x85._NEWLINE_2006 m. projekt\xc4\x85 \xc4\xafgyvendinti \xc4\x97m\xc4\x97si LSS drauge su Lietuvos student\xc5\xb3 atstovybi\xc5\xb3 s\xc4\x85junga (LSAS)._NEWLINE_2007 m. siekiant efektyviau administruoti LSP, pasira\xc5\xa1yta partneryst\xc4\x97s sutartis su AB \xe2\x80\x9eSwedbank\xe2\x80\x9c._NEWLINE_2011 m. studento pa\xc5\xbeym\xc4\x97jime \xc4\xafdiegtas elektroninis bilietas, kuris veikia Vilniuje, Kaune ir Klaip\xc4\x97doje.'